ᱵᱤᱡᱚᱭᱣᱟᱰᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱤᱡᱚᱭᱣᱟᱰᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:- BZA) ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱵᱤᱡᱚᱭᱣᱟᱰᱟ ᱨᱮ ᱢᱤᱫᱴᱟᱹᱝ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱵᱤᱡᱚᱭᱣᱟᱰᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱵᱮ-ᱩᱯᱱᱚᱜᱚᱨ ᱜᱨᱮᱰ-᱒ (NSG-᱒) ᱥᱴᱮᱥᱚᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱾ ᱦᱟᱣᱲᱟ–ᱪᱮᱱᱱᱟᱭ ᱟᱨ ᱱᱟᱶᱟ ᱫᱤᱞᱞᱤ–ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱨᱮ ᱢᱮᱱᱟᱜᱼᱟ, ᱦᱟᱵᱽᱲᱟ ᱡᱚᱸᱠᱥᱚᱱ,  ᱟᱨ  ᱛᱟᱭᱚᱢ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱯᱩᱱᱭᱟᱹ ᱟᱹᱰᱤ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱫᱤᱱᱟᱹᱢ ᱜᱮ ᱑.᱔᱐ ᱞᱟᱠᱷ ᱜᱟᱱ ᱯᱟᱥᱮᱱᱡᱚᱨ, ᱑᱙᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱮᱠᱥᱯᱨᱮᱥ ᱟᱨ ᱑᱗᱐ ᱜᱟᱱ ᱢᱟᱞᱜᱟᱹᱰᱤ ᱥᱮᱵᱟ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱟᱨ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱢᱩᱬᱩᱛ ᱴᱷᱟᱶ ᱠᱟᱱᱟ ᱾

ᱱᱟᱜᱟᱢ
ᱵᱤᱡᱚᱭᱣᱟᱰᱟ ᱥᱤᱴᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱘᱘᱘ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱡᱚᱠᱷᱚᱱ ᱮᱛᱚᱢ ᱢᱟᱨᱟᱴᱷᱟ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱥᱟᱢᱟᱝ ᱰᱟᱦᱟᱨ ᱫᱚ ᱵᱤᱡᱚᱭᱣᱟᱰᱟ ᱞᱮᱠᱟᱛᱮ ᱪᱟᱞᱟᱜ ᱠᱟᱱ ᱮᱴᱟᱜ ᱞᱟᱭᱤᱱ ᱥᱟᱶ ᱡᱩᱲᱟᱹᱣ ᱞᱮᱱᱟ ᱛᱟᱦᱮᱸᱫ ᱾ ᱑᱘᱘᱙ ᱥᱟᱞᱮ ᱨᱮ, ᱱᱤᱡᱟᱢ ᱟᱜ ᱜᱟᱨᱟᱱᱴᱤᱰ ᱥᱴᱮᱴ ᱨᱮᱞᱣᱮ ᱫᱚ ᱵᱮᱡᱚᱣᱟᱰᱟ ᱨᱮᱱᱟᱜ ᱮᱥᱯᱮᱱᱥᱚᱱ ᱨᱮᱞᱣᱮ ᱞᱮᱠᱟᱛᱮ ᱥᱤᱠᱚᱱᱫᱨᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱟᱨ ᱵᱮᱡᱚᱭᱣᱟᱰᱟ ᱛᱟᱞᱟ ᱨᱮ ᱢᱤᱫ ᱞᱟᱭᱤᱱ ᱵᱮᱱᱟᱣ ᱠᱮᱫᱼᱟ; ᱛᱟᱭᱚᱢ ᱛᱮ ᱱᱚᱣᱟ ᱥᱴᱮᱥᱚᱱ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱰᱟᱦᱟᱨ ᱠᱷᱚᱱ ᱯᱮᱭᱟ ᱞᱟᱭᱤᱱ ᱨᱮᱱᱟᱜ ᱡᱚᱸᱠᱥᱚᱱ ᱮ ᱵᱮᱱᱟᱣ ᱮᱱᱟ ᱾

᱑ ᱱᱚᱵᱷᱮᱢᱵᱚᱨ ᱑᱘᱙᱙ ᱥᱮᱨᱢᱟ ᱨᱮ ᱵᱤᱡᱚᱭᱣᱟᱰᱟ ᱟᱨ ᱪᱮᱱᱱᱟᱭ ᱛᱟᱞᱟ ᱨᱮ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱵᱮᱱᱟᱣ ᱦᱩᱭ ᱞᱮᱱᱟ, ᱡᱟᱦᱟᱸ ᱫᱚ ᱪᱮᱱᱱᱟᱭ, ᱢᱩᱢᱵᱟᱭ, ,  ᱟᱨ ᱦᱟᱭᱫᱨᱟᱵᱟᱫᱽ ᱛᱟᱞᱟ ᱨᱮ ᱨᱮᱞ ᱥᱮᱵᱟ ᱦᱩᱭ ᱫᱟᱲᱮᱭᱟᱜᱼᱟ ᱾ ᱤᱱᱟᱹ ᱛᱟᱭᱚᱢ ᱜᱮᱞ ᱥᱮᱨᱢᱟ ᱫᱷᱟᱹᱨᱤᱡ ᱵᱤᱡᱚᱭᱣᱟᱰᱟ ᱨᱮᱞᱣᱮ ᱥᱴᱮᱥᱚᱱ ᱢᱤᱫ ᱡᱚᱸᱠᱥᱚᱱ ᱞᱮᱠᱟᱛᱮ ᱵᱮᱱᱟᱣ ᱮᱱᱟ, ᱡᱚᱠᱷᱚᱱ ᱥᱤᱧᱚᱛ ᱨᱮ ᱡᱚᱛᱚ ᱱᱤᱡᱮᱨᱟᱜ ᱨᱮᱞᱣᱮ ᱡᱟᱹᱛᱤᱭᱟᱹᱨᱤ ᱵᱟᱝ ᱦᱩᱭ ᱞᱮᱱᱟ; ᱡᱟᱹᱛᱤᱭᱟᱹᱨᱤ ᱛᱟᱭᱚᱢ, ᱥᱤᱧᱚᱛ ᱥᱚᱨᱠᱟᱨ ᱑᱙᱕᱐ ᱥᱟᱞᱮ ᱨᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱢᱚᱱᱛᱨᱤᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱵᱤᱡᱚᱭᱣᱟᱰᱟ ᱨᱮᱞᱣᱮ ᱥᱴᱮᱥᱚᱱ, ᱵᱤᱡᱚᱭᱣᱟᱰᱟ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ, ᱮᱛᱚᱢ ᱨᱮᱞᱣᱮ ᱴᱷᱮᱱ ᱮᱢ ᱟᱠᱟᱱᱟ ᱾ ᱑᱙᱖᱖ ᱥᱟᱞᱮ ᱨᱮ, ᱢᱤᱫ ᱱᱟᱣᱟ ᱡᱚᱱ, ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱵᱮᱱᱟᱣ ᱞᱮᱱᱟ, ᱡᱟᱦᱟᱸ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱤᱠᱚᱱᱫᱨᱟᱵᱟᱫᱽ ᱛᱟᱦᱮᱸ ᱠᱟᱱᱟ ᱾ ᱵᱤᱡᱚᱭᱣᱟᱰᱟ ᱰᱤᱵᱤᱡᱚᱱ ᱟᱨ ᱵᱤᱡᱚᱭᱣᱟᱰᱟ ᱡᱚᱸᱠᱥᱚᱱ ᱫᱚ ᱱᱟᱣᱟ ᱨᱮᱞᱣᱮ ᱨᱮ ᱢᱮᱥᱟ ᱞᱮᱱᱟ ᱾

᱑᱙᱖᱙ ᱥᱟᱞᱮ ᱨᱮ, ᱜᱳᱞᱠᱩᱸᱰᱟ ᱮᱠᱥᱯᱨᱮᱥ ᱫᱚ ᱵᱤᱡᱚᱭᱣᱟᱰᱟ ᱟᱨ ᱥᱤᱠᱚᱱᱫᱨᱟᱵᱟᱫᱽ ᱛᱟᱞᱟ ᱨᱮ ᱫᱤᱥᱚᱢ ᱨᱮ ᱵᱷᱟᱯ ᱛᱮ ᱪᱟᱞᱟᱜ ᱠᱟᱱ ᱢᱤᱫᱴᱟᱹᱝ ᱮᱠᱥᱯᱨᱮᱥ ᱴᱨᱮᱱ ᱞᱮᱠᱟᱛᱮ ᱥᱮᱴᱮᱨ ᱞᱮᱱᱟ, ᱡᱟᱦᱟᱸ ᱨᱮᱱᱟᱜ ᱮᱵᱷᱚᱨᱮᱡᱽ ᱥᱯᱤᱰ ᱫᱚ ᱕᱘ ᱠᱤᱞᱚᱢᱤᱴᱚᱨ/ᱴᱟᱲᱟᱝ ᱛᱟᱦᱮᱸ ᱠᱟᱱᱟ ᱾ ᱒᱐᱑᱒ ᱥᱟᱞ ᱫᱷᱟᱹᱨᱤᱡ, ᱵᱤᱡᱚᱭᱣᱟᱰᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱱᱚᱥᱠᱟ ᱟᱨ ᱤᱱᱯᱷᱨᱟᱥᱴᱨᱚᱠᱪᱚᱨ
ᱵᱤᱡᱚᱭᱣᱟᱰᱟ ᱥᱴᱮᱥᱚᱱ ᱨᱮ ᱥᱴᱮᱱᱰᱟᱨᱰ ᱥᱴᱮᱥᱚᱱ ᱱᱚᱠᱥᱟ ᱢᱮᱱᱟᱜᱼᱟ, ᱟᱨ ᱑᱐ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮᱱᱟᱜ ᱡᱚᱛᱚ ᱴᱨᱮᱠ ᱫᱚ ᱵᱨᱚᱰᱜᱮᱡᱽ ᱟᱨ ᱤᱞᱮᱠᱴᱨᱤᱠᱯᱷᱤᱰ ᱟᱠᱟᱱᱟ ᱾ ᱥᱴᱮᱥᱚᱱ ᱵᱷᱤᱛᱤᱨ ᱴᱨᱮᱱ ᱨᱮᱱᱟᱜ ᱴᱨᱟᱠᱥᱚᱱ ᱫᱚ ᱥᱟᱹᱨᱤ ᱜᱮᱭᱟ ᱾ ᱥᱴᱮᱥᱚᱱ ᱨᱮᱱᱟᱜ ᱗ ᱟᱱᱟᱜ ᱯᱞᱮᱴᱯᱷᱚᱨᱢ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱮᱭᱟ ᱾ ᱵᱤᱡᱚᱭᱣᱟᱰᱟ ᱥᱴᱮᱥᱚᱱ ᱫᱚ ᱵᱟᱨᱭᱟ ᱢᱩᱬ ᱞᱟᱭᱤᱱ ᱦᱟᱣᱲᱟ–ᱪᱮᱱᱱᱟᱭ ᱟᱨ ᱱᱟᱶᱟ ᱫᱤᱞᱞᱤ–ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱞᱟᱹᱜᱤᱫ ᱢᱤᱫ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾

᱒᱐᱐᱙ ᱥᱮᱨᱢᱟ ᱨᱮ, ᱥᱤᱧᱚᱛᱤᱭᱟᱹ ᱨᱮᱞᱣᱮ ᱠᱚᱢᱯᱟᱹᱱᱤ ᱵᱳᱨᱰ ᱫᱚ ᱥᱟᱜᱟᱲᱚᱢ ᱛᱟᱞᱢᱟ ᱨᱮ ᱱᱟᱯᱟᱭ ᱞᱟᱹᱜᱤᱫ ᱓.᱕ ᱠᱳᱴᱤ (US$᱔᱐,᱐᱐᱐) ᱴᱟᱠᱟ ᱮᱢ ᱞᱮᱫᱼᱟ ᱾

ᱵᱤᱡᱚᱭᱣᱟᱰᱟ ᱡᱚᱸᱠᱥᱚᱱ ᱨᱮ ᱢᱤᱫᱴᱟᱹᱝ ᱰᱤᱡᱮᱞ ᱞᱳᱠᱳ ᱥᱮᱰ ᱦᱚᱸ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱒ ᱯᱤᱴ ᱞᱟᱭᱤᱱ ᱥᱟᱶ WDM-᱒ ᱞᱳᱠᱳᱢᱳᱴᱤᱵᱽ ᱟᱨ ᱰᱮᱢᱩ ᱥᱮᱰ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱑᱐, ᱙ ᱰᱮᱢᱩ ᱠᱳᱪ ᱠᱚᱯᱮᱡᱤᱴᱤ ᱢᱮᱱᱟᱜᱼᱟ, BZA ᱨᱮ ᱢᱤᱫᱴᱟᱹᱝ ᱤᱞᱮᱠᱴᱨᱤᱠ ᱞᱳᱠᱳ ᱥᱮᱰ ᱵᱤᱡᱚᱭᱣᱟᱰᱟ ᱦᱚᱸ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ WAG-᱗, WAM-᱔ (ᱱᱤᱛᱚᱜ ᱪᱟᱵᱟ ᱟᱠᱟᱱᱟ ᱟᱨᱵᱟᱝ ᱦᱮᱡ ᱟᱠᱟᱱᱟ), WAG-᱕ WAP-᱔ WAP-᱗ ᱞᱳᱠᱳ ᱢᱮᱱᱟᱜᱼᱟ ᱾

ᱠᱟᱹᱢᱤᱦᱚᱨᱟ ᱟᱨ ᱦᱟᱛᱟᱣ
ᱫᱤᱱᱟᱹᱢ ᱜᱮ ᱑.᱔᱐ ᱞᱟᱠᱷ ᱟᱨ ᱥᱮᱨᱢᱟ ᱨᱮ ᱕᱐ ᱢᱤᱞᱤᱭᱚᱱ ᱜᱟᱱ ᱯᱟᱥᱮᱱᱡᱚᱨ ᱠᱚ ᱥᱮᱵᱟ ᱮᱫᱟ ᱾ ᱫᱤᱱᱟᱹᱢ ᱦᱤᱞᱚᱜ ᱒᱕᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱯᱟᱥᱮᱱᱡᱚᱨ ᱴᱨᱮᱱ ᱟᱨ ᱑᱕᱐ ᱜᱟᱱ ᱢᱟᱞᱜᱟᱹᱰᱤ ᱱᱚᱣᱟ ᱥᱴᱮᱥᱚᱱ ᱮ ᱵᱮᱵᱷᱟᱨᱟ, ᱡᱟᱦᱟᱸ ᱨᱮᱫᱚ ᱡᱚᱛᱚ ᱴᱨᱮᱱ ᱠᱚᱢ ᱠᱷᱚᱱ ᱠᱚᱢ ᱑᱕ ᱠᱷᱚᱱ ᱒᱐ ᱴᱤᱯᱤᱡ ᱫᱷᱟᱹᱨᱤᱡ ᱠᱚ ᱛᱤᱸᱜᱩᱭᱟ ᱾

ᱯᱞᱮᱴᱯᱷᱚᱨᱢ ᱨᱮᱱᱟᱜ ᱮᱞ  ᱑᱐ᱨᱮᱞᱜᱟᱹᱰᱤ ᱠᱚ  ᱯᱟᱥᱮᱱᱡᱚᱨ  ᱒᱕᱘ ᱢᱟᱞᱜᱟᱹᱰᱤ  ᱑᱕᱐ᱯᱟᱥᱮᱱᱡᱚᱨ  ᱫᱤᱱᱟᱹᱢ ᱦᱤᱞᱚᱜ  ᱑.᱔᱐ ᱞᱟᱠᱷ ᱥᱮᱨᱢᱟᱠᱤᱭᱟᱹ  ᱕᱐ ᱢᱤᱞᱤᱭᱚᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱮᱛᱚᱢ ᱛᱟᱞᱢᱟ ᱨᱮᱞᱣᱮ


ᱛᱷᱚᱠ:ᱠᱨᱤᱥᱱᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱡᱚᱭᱣᱟᱰᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ